Rim Tim Tagi Dim

**«Rim Tim Tagi Dim»**, խորվաթ երգիչ Մարկո Պուրիշիչի երգը, Մարկոն ավելի հայտնի է իր բեմական անունով՝ Baby Lasagna։ Մարկոն երգը բնորոշել է որպես երիտասարդ խորվաթների և արևելյան եվրոպացիների տնտեսական արտագաղթի մասին հումորային երգ, այն գրվել է բացառապես Պուրիշիչի կողմից։ Երգը ծառայում է որպես Պուրիշիչի առաջիկա դեբյուտային «Demons and Mosquitoes» ալբոմի երրորդ սինգլը և թողարկվել է 2024 թվականի հունվարի 12-ին Virgin Music Group-ի կողմից։

Հաղթելով «Դորա 2024»-ում՝ որտեղ վաստակել է 239 միավոր ավելի քան երկրորդ հորիզոնականը զբաղեցրած մասնակցը, Baby Lasagna ընտրվել է որպես Եվրատեսիլ 2024 երգի մրցույթում Խորվաթիայի ներկայացուցիչ։

## Կազմ
«Rim Tim Tagi Dim»-ը գրել և ստեղծագործել է բացառապես Պուրիշիչը։ Պուրիշիչի խոսքով՝ երգը գրել է ինքը՝ իր ննջարանում և ոգեշնչվել է այն հնարավորությունից, որ նա կարող էր աշխատանքի անցնել զբոսաշրջային նավի վրա, որից հրաժարվել է։ Երգը ի սկզբանե նախատեսված է եղել նրա դեբյուտային ալբոմի՝ Demons and Mosquitoes-ի համար։ Բազմաթիվ հարցազրույցներում նա հայտարարել է, որ երգի ոգեշնչման աղբյուրն է երիտասարդների զանգվածային արտագաղթը, որոնք Խորվաթիան լքում են օտար երկրներում ավելի լավ հնարավորությունների համար, այս երևույթ զարգացած է Բալկաններում և Արևելյան Եվրոպայում։ Պուրիշիչի համար երգը «հումորային և թեթևամիտ մոտեցում» է խնդրին։ Երգը պատմում է մի երիտասարդ գյուղացի տղամարդու մասին, որը հեռանում է իր գյուղից օտար երկրում ավելի լավ կյանքի համար, չնայած հուզված է, նա դեռ տանջվում է տեղափոխվելու անհանգստությունի։

## Քննադատական ընդունելություն
Երգը հարաբերական գովեստի է արժանացել։ Wiwibloggs-ից Ուիլյամ Լի Ադամսի և Սինանի արձագանքների ժամանակ նրանք երկուսն էլ գովաբանել են երգը իր կազմի և բառերի համար։ Ադամսն ասել է՝ «այստեղ պարտադրված, անպարկեշտ ոչինչ չի զգացվում... սա որակ է։ Սա պարզապես նման է իսկական ռոք երգի»։

Գրելով Index.hr-ի համար՝ Մարտինա Ռադոշը կոչ է արել HRT-ին հեռացնել նրանց, ովքեր Մարկոյին դասել են պահեստայինների թվում։

Երգը համեմատվել է նաև Käärijä-ի «Cha Cha Cha» (2023) և Pain-ի «Party in My Head» (2021) երգերի հետ։

## Տեսահոլովակ
Երգի ուղեկցող տեսահոլովակը թողարկվել է 2024 թվականի փետրվարի 20-ին։ Տեսահոլովակը նկարահանվել է Էլիզաբետա Ռուժիչի կողմից և նկարահանվել Պուրիշիչի հայրենի Ումագում։ Տեսահոլովակում ներկայացված է գյուղացի տղամարդը, որը շրջապատված է գյուղացիների և գյուղատնտեսական կենդանիներով, ով գաղթում է Խորվաթիայից՝ ավելի լավ կյանք փնտրելու համար։ Տեսահոլովակում գյուղացի տղամարդը ցույց է տալիս, որ թեև ոգևորված է իր գյուղական ապրելակերպից դուրս գալու համար, այնուամենայնիվ, անհանգստությունն ու վախն իրեն պատում են։

## Եվրատեսիլ երգի մրցույթ
### Dora 2024
Խորվաթիայի հեռարձակողը՝ Խորվաթիայի ռադիոհեռուստատեսությունը (HRT), կազմակերպել է 24 մասնակցից բաղկացած մրցույթ՝ «Դորա 2024»՝ Եվրատեսիլ 2024 երգի մրցույթում Խորվաթիայի ներկայացուցչին ընտրելու համար։ Մրցույթը բաղկացած է եղել երկու 12 երգից բաղկացած կիսաեզրափակիչներից, որոնցից յուրաքանչյուր կիսաեզրափակիչից ութ երգ որակավորվել է մեծ եզրափակիչ։ Եզրափակչում հաղթողը ընտրվել է հանրության և ժյուրիի ձայների 50/50 համակցությամբ, որը բաղկացած է եղել միջազգային և տեղական խորվաթական ժյուրիներից։

Հունվարի 2-ին Պուրիշիչը հայտավորվել է որպես պահեստային մասնակից։ Հաջորդ օրը Zsa Zsa-ն դուրս է եկել մրցույթից, իսկ Պուրիշիչը զբաղեցրեց իր տեղը մրցույթում։ Երկրորդ կիսաեզրափակչում, որը տեղի է ունեցել փետրվարի 23-ին, Մարկոն ելույթ է ունեցել յոթերորդ համարի ներքո։ Մարկոն  անցել է եզրափակիչ, եզրափակչում հանդես է եկել 14 համարի ներքո։ Քվեարկության արդյունքների արդյունքում, երգը հաղթել է մրցույթում՝ հաղթելով և՛ ժյուրիի, և՛ հեռուստաքվեարկության արդյունքում՝ ընդհանուր ստանալով 321 միավոր ինչը  239-ով ավելի է քան Վինկո Կեմերաշի «Lying Eyes» երգը։ Արդյունքում երգը ստացել է իրավունք՝ ներկայացնելու Խորվաթիան Եվրատեսիլ 2024 երգի մրցույթում։

### Եվրատեսիլում
Եվրատեսիլ 2024 երգի մրցույթը տեղի է ունենցել Շվեդիայի Մալմյո քաղաքի «Մալմյո Արենա» մարզադաշտում և բաղկացած է եղել երկու կիսաեզրափակիչներից, որոնք տեղի են ունեցել  համապատասխան՝ մայիսի 7-ին և 9-ին, իսկ եզրափակիչը՝ 2024 թվականի մայիսի 11-ին։ 2024 թվականի հունվարի 30-ին տեղի ունեցած վիճակահանության ժամանակ, պարզ է դարձել որ, Խորվաթիան հանդես է գալու առաջին կիսաեզրափակչում՝ ելույթ ունենալով շոուի առաջին կեսում։ Ելույթ ունենալով առաջին կիսաեզրափակչում անցել է եզրափակիչ, իսկ եզրափակչում հավաքելով 547 միավոր գրավել է երկրորդ հորիզոնականը։

## Մրցանակներ և անվանակարգեր

## Հիթ-շքերթներ

## Թողարկում

## Ծանոթագրություններ

Կատեգորիա:2024 սինգլներ
Կատեգորիա:Եվրատեսիլ 2024 երգի մրցույթի երգեր
Կատեգորիա:Եվրատեսիլ երգի մրցույթի երգեր
Կատեգորիա:Խորվաթիայի երգերը Եվրատեսիլ երգի մրցույթում